Fezrul Khan

Fezrul Khan bin Junaidi Khan (lahir 24 September 1982) ialah seorang pelakon lelaki Malaysia serta berdarah campuran Melayu, Cina dan India. Beliau mula bergiat aktif dalam bidang lakonan sejak 2004 menerusi filem SH3 dan sejak itu, membintangi puluhan drama dan telefilem.

Kerjaya
Fezrul memulakan kerjaya lakonan dengan membuat penampilan sulungnya di layar lebar menerusi filem SH3 arahan Zek Zukry, ia turut dibintangi oleh Fasha Sandha. Filem ini ditayangkan pada 2 Disember 2004. Dua tahun kemudian, beliau memegang watak sebagai Syukri dalam drama Dua Hati di TV3, ia menjadi drama pertama lakonannya. Beliau memegang watak sebagai Razlan dalam drama Jelatang, digandingkan bersama Intan Ladyana.

Pada tahun 2010, beliau menjayakan peranan undangan dalam drama keagamaan Pintu Taubat arahan Jurey Latiff Rosli sebanyak 2 episod. Dua tahun kemudian, beliau muncul dalam filem Sumpahan Kum Kum arahan Ismail Bob Hasim, memegang watak sebagai Adi; filem ini bagaimanapun menjadi kegagalan komersial. Fezrul memegang watak sebagai Harry dalam drama Bini-Bini Perkasa, yang diadaptasi dari filem Bini-Biniku Gangster; beliau digandingkan bersama Yana Samsudin dan Intan Ladyana, drama ini memulakan tayangan perdana di Slot Aksi TV3 bermula 3 September 2012.

Fezrul kembali bekerjasama dengan Yana menerusi filem Cerita Kita arahan Pierre Andre yang ditayangkan pada 7 Mac 2013; memegang watak sebagai Malek. Beliau berlakon bersama Tiz Zaqyah dan Izzue Islam dalam drama adaptasi novel, Sebenarnya, Saya Isteri Dia! sebagai Farish Adryan.

Pada 22 Mei 2014, beliau digandingkan bersama Erin Malek dalam filem komedi romantik Awak Nak Kahwin Dengan Saya? arahan Eyra Rahman. Pada 13 November 2015, beliau berlakon bersama Ummi Nazeera dalam Alif Imani sebagai Alif, kepentingan cinta Imani lakonan Ummi.

Kehidupan peribadi
Beliau berkahwin dengan Noorhafizah Zulkafli pada 5 Mei 2012 dan memfailkan perceraian talak satu pada 19 Ogos 2015 akibat masalah dalaman yang dihadapi.

Filemografi

Filem

Drama

Telefilem

Rujukan

Pautan luar
 

Orang hidup
Kelahiran 1982
Pelakon lelaki Malaysia
Pelakon lelaki Malaysia abad ke-21
Orang dari Johor
Orang Malaysia berketurunan Melayu
Orang Malaysia berketurunan Cina
Orang Malaysia berketurunan India
Muslim Malaysia
Pelakon televisyen Malaysia
Pelakon filem Malaysia